Document ID: 32009R0960

РЕГЛАМЕНТ (ЕО) № 960/2009 НА КОМИСИЯТА
от 14 октомври 2009 година
за изменение на Регламент (ЕО) № 1905/2006 на Европейския парламент и на Съвета за създаване на финансов инструмент за развитие на сътрудничеството
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1905/2006 на Европейския парламент и на Съвета от 18 декември 2006 г. за създаване на финансов инструмент за сътрудничество за развитие (1) (наричан по-долу „ИСР“), и по-специално член 1, параграф 1 и член 31, параграф 1, трета алинея от него,
като има предвид, че:
(1)
В съответствие с член 1, параграф 1 и член 31, параграф 1 от Инструмента за сътрудничество за развитие приложение II към него съдържа списък с получателите на помощ от Комитета за подпомагане на развитието към Организацията за икономическо сътрудничество и развитие (ОИСР/КПР), който следва да бъде актуализиран в съответствие с редовните прегледи на ОИСР/КПР на списъка си с получателите на помощ.
(2)
В допълнение към актуализирането на списъка с получателите на помощи в приложение II към ИСР Комисията актуализира своето приложение I към него и информира Съвета и Европейския парламент за това.
(3)
С оглед на горепосоченото е уместно заличаването на Саудитска Арабия от списъка с получателите на помощ на ОИСР/КПР, който се съдържа в приложение II към ИСР и от списъка на страните, отговарящи на условията в член 1, параграф 1, както е посочено в приложение I към него.
(4)
С оглед на горепосоченото е уместно включването на Косово (2) в списъка на ОИСР/КПР с получателите на помощи, който се съдържа в приложение II към ИСР, в категорията на страните и териториите с по-нисък среден доход.
(5)
Уместно е също така актуализирането на бележките под линия в приложение II към ИСР в съответствие с прегледите на ОИСР/КПР.
(6)
Европейският парламент и Съветът ще бъдат съответно информирани,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1905/2006 се изменя, както следва:
1.
Приложение I се заменя с приложение I към настоящия регламент.
2.
Приложение II се заменя с приложение II към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 октомври 2009 година.

Labels: 15
5